Найстарэйшым тыпам спаборніцтваў у робататэхніцы з’яўляецца робасумо: 2 робаты шукаюць адзін аднаго, выконваюць розныя складаныя манеўры, спрабуюць выпіхнуць праціўніка і не выехаць за межы рынга. Пультаў няма, усё дзейнічае аўтаномна — гэта самае галоўнае правіла. Прычым аўтаномным гэта павінна быць ужо ў 10-гадовых дзяцей. Існуюць спаборніцтвы і з пультамі, але я і мае калегі ў Беларусі прасоўваюць менавіта аўтаномны рух: і праграмаваць складаней, і цікавей атрымліваецца, і больш адпавядае канцэпцыі робататэхнікі.